รัฐบาลไทย-ข่าวทำเนียบรัฐบาล-กระทรวงมหาดไทยและสมาคมแม่บ้าน มท. จัดพิธีมอบรางวัลสลากบำรุงสภากาชาดไทย ประจำปี 2566 รางวัลที่ 1 ทองคำแท่ง หนัก 20 บาท และรางวัลทองคำ รวม 48 รางวัล พร้อมเชิญชวนประชาชนร่วมสนับสนุนฯ
วันพุธที่ 6 มีนาคม 2567
06/03/2567
กระทรวงมหาดไทยและสมาคมแม่บ้าน มท. จัดพิธีมอบรางวัลสลากบํารุงสภากาชาดไทย ประจําปี 2566 รางวัลที่ 1 ทองคําแท่ง หนัก 20 บาท และรางวัลทองคํา รวม 48 รางวัล พร้อมเชิญชวนประชาชนร่วมสนับสนุนฯ
กระทรวงมหาดไทยและสมาคมแม่บ้านมหาดไทย จัดพิธีมอบรางวัลสลากบํารุงสภากาชาดไทย ประจําปี 2566 รางวัลที่ 1 ทองคําแท่ง หนัก 20 บาท และรางวัลทองคํา รวม 48 รางวัล พร้อมเชิญชวนประชาชนร่วมเป็นส่วนหนึ่งในการสนับสนุนกิจการของสภากาชาดไทย เพื่อช่วยเหลือประชาชนฯ
กระทรวงมหาดไทยและสมาคมแม่บ้านมหาดไทย จัดพิธีมอบรางวัลสลากบํารุงสภากาชาดไทย ประจําปี 2566 รางวัลที่ 1 ทองคําแท่ง หนัก 20 บาท และรางวัลทองคํา รวม 48 รางวัล พร้อมเชิญชวนประชาชนร่วมเป็นส่วนหนึ่งในการสนับสนุนกิจการของสภากาชาดไทย เพื่อช่วยเหลือประชาชนผู้ตกทุกข์ได้ยาก
วันนี้ (6 มี.ค. 67) เวลา 10.45 น. ที่ห้องประชุมราชบพิธ ชั้น 5 อาคารดํารงราชานุสรณ์ กระทรวงมหาดไทย นายสุทธิพงษ์ จุลเจริญ ปลัดกระทรวงมหาดไทย มอบหมายให้ นายอรรษิษฐ์ สัมพันธรัตน์ อธิบดีกรมการปกครอง พร้อมด้วยนางจิณณารัชช์ สัมพันธรัตน์ อุปนายกสมาคมแม่บ้านมหาดไทย เป็นประธานมอบรางวัลสลากบํารุงสภากาชาดไทย ประจําปี 2566 ของกระทรวงมหาดไทยและสมาคมแม่บ้านมหาดไทย รางวัลทองคํา รวมจํานวน 48 รางวัล โดยมี นายสมภพ สมิตะสิริ ผู้ตรวจราชการกระทรวงมหาดไทย นางวรสุดา รัตนสุคนธ์ ผู้ช่วยปลัดกระทรวงมหาดไทย ผู้บริหารระดับกรม และหัวหน้าหน่วยงานในสังกัดสํานักงานปลัดกระทรวงมหาดไทย ร่วมเป็นเกียรติและแสดงความยินดี
โอกาสนี้ นายอรรษิษฐ์ สัมพันธรัตน์ อธิบดีกรมการปกครอง มอบรางวัลที่ 1 ทองคําแท่ง หนัก 20 บาท มูลค่ารวม 704,600 บาท ให้แก่ นางสาวสุธาสินี ดาไกร ซึ่งเป็นผู้ถูกรางวัลที่ 1 สลากบํารุงสภากาชาดไทย ประจําปี 2566 กระทรวงมหาดไทย และสมาคมแม่บ้านมหาดไทย หมายเลข 170472 มอบรางวัล ที่ 2 สร้อยคอทองคํา หนัก 5 บาท จํานวน 10 รางวัล มูลค่ารางวัล รวม 1,778,000 บาท และรางวัลที่ 3 สร้อยคอทองคํา หนัก 1 บาท จํานวน 37 รางวัล มูลค่ารางวัลรวม 1,317,200 บาท พร้อมกล่าวแสดงความยินดีกับผู้ได้รับรางวัล
“ในนามของกระทรวงมหาดไทย ขอเเสดงความยินดีกับผู้รับรางวัลทั้ง 48 ท่าน นอกจากทุกท่านจะเป็นผู้โชคดีที่ได้รับรางวัลในวันนี้แล้ว ท่านยังเป็นผู้มีจิตเป็นกุศลที่ได้ช่วยสนับสนุนกิจกรรมสาธารณกุศลของสภากาชาดไทย กระทรวงมหาดไทยและสมาคมแม่บ้านมหาดไทย ในการส่งต่อความช่วยเหลือไปยังประชาชนผู้ตกทุกข์ได้ยากในพื้นที่ต่าง ๆ ทั่วประเทศไทย" นายอรรษิษฐ์ฯ กล่าวแสดงความยินดีในช่วงต้น
นายอรรษิษฐ์ สัมพันธรัตน์ อธิบดีกรมการปกครอง กล่าวว่า สภากาชาดไทยเป็นองค์กรการกุศลเพื่อมนุษยธรรมตามหลักกาชาดสากล โดยพระบาทสมเด็จพระปรมินทรมหาจุฬาลงกรณ์ พระจุลจอมเกล้าเจ้าอยู่หัว ทรงพระกรุณาโปรดเกล้าโปรดกระหม่อมพระราชทานพระบรมราชานุญาตให้จัดตั้ง “สภาอุณาโลมแดง” ขึ้น เมื่อวันที่ 26 เมษายน 2436 ซึ่งถือเป็นวันสถาปนาสภากาชาดไทย และทรงรับไว้ในพระบรมราชูปถัมภ์ มีสมเด็จพระศรีสวรินทิราบรมราชเทวี พระพันวัสสาอัยยิกาเจ้า (ขณะดํารงพระอิสริยยศ สมเด็จพระนางเจ้าสว่างวัฒนา พระบรมราชเทวี) ทรงเป็น “สภาชนนี” และต่อมาสภากาชาดสยามเปลี่ยนชื่อเป็น สภากาชาดไทย เมื่อปี พ.ศ. 2482 และในปัจจุบัน สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ทรงดํารงตําแหน่ง องค์สภานายิกา และสมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี ทรงตําแหน่ง องค์อุปนายิกาผู้อํานวยการสภากาชาดไทย นอกจากนี้ เพื่อให้กิจการสภากาชาดไทยสามารถขับเคลื่อนการดําเนินงานในการบรรเทาทุกข์ บํารุงสุขให้กับประชาชนในพื้นที่จังหวัดต่าง ๆ ทั่วประเทศ องค์สภานายิกาจึงทรงพระกรุณาโปรดเกล้าโปรดกระหม่อมแต่งตั้งให้คู่สมรสของผู้ว่าราชการจังหวัดทุกจังหวัด ดํารงตําแหน่ง นายกเหล่ากาชาดจังหวัด ทําหน้าที่สังคมสงเคราะห์ประชาชนที่ประสบความทุกข์ยากเดือดร้อน และผู้ด้อยโอกาส โดยเฉพาะในถิ่นทุรกันดาร และกิจการของสภากาชาดไทยในพื้นที่จังหวัด
"กระทรวงมหาดไทยและสมาคมแม่บ้านมหาดไทยได้จัดทําสลากบํารุงสภากาชาดไทย ประจําปี 2566 จํานวน 100,000 ฉบับ ฉบับละ 100 บาท มูลค่าสลากฯ รวมทั้งสิ้น 10,000,000 บาท โดยขอความร่วมมือให้ส่วนราชการ/รัฐวิสาหกิจในสังกัดกระทรวงมหาดไทย จังหวัดทุกจังหวัด และหน่วยงานในสังกัดสํานักงานปลัดกระทรวงมหาดไทยจําหน่ายสลากฯ ซึ่งได้ทําการออกรางวัลสลากบํารุงสภากาชาดไทย ประจําปี 2566 ของกระทรวงมหาดไทย เมื่อวันที่ 18 ธันวาคม 2566 ณ เวทีกลาง หน้าหอสมุดประชาชน สวนลุมพินี กรุงเทพมหานคร มีผู้ถูกรางวัลมาติดต่อขอรับรางวัลทั้งสิ้น จํานวน 48 รางวัล จากทั้งหมด 51 รางวัล คือ รางวัลที่ 1 ทองคําแท่งหนัก 20 บาท จํานวน 1 รางวัล รางวัลที่ 2 สร้อยคอทองคํา หนัก 5 บาท จํานวน 10 รางวัล รางวัลที่ 3 สร้อยคอทองคํา หนัก 1 บาท จํานวน 37 รางวัล รวมมูลค่ารางวัลรวม 1,317,200 บาท โดยมีผู้ถูกรางวัลในหลายจังหวัด กระทรวงมหาดไทยจึงได้จัดพิธีมอบรางวัลสลากบํารุงสภากาชาดไทย ประจําปี 2566 ของกระทรวงมหาดไทยและสมาคมแม่บ้านมหาดไทย เพื่อเป็นเกียรติและขวัญกําลังใจแก่ผู้ได้รับรางวัลในวันนี้" นายอรรษิษฐ์ฯ กล่าว
นายอรรษิษฐ์ สัมพันธรัตน์ อธิบดีกรมการปกครอง กล่าวต่ออีกว่า การออกสลากบํารุงกาชาดไทย เป็นสลากบํารุงการกุศลที่ได้รับอนุญาตจากเจ้าพนักงานตามกฎหมายให้สามารถจัดได้ปีละ 1 ครั้ง เพื่อมอบรายได้ให้สภากาชาดไทยไว้ใช้จ่ายในกิจการสาธารณกุศลเท่านั้น เนื่องจากสภากาชาดไทยเป็นหน่วยงานที่มีภารกิจด้านการสาธารณกุศลเป็นที่ยอมรับทั้งในประเทศและต่างประเทศ ถือว่าเป็นการทําบุญร่วมกัน จึงขอเชิญชวนช่วยกันสื่อสารสร้างการรับรู้ให้กับพี่น้องประชาชนเพื่อเป็นส่วนหนึ่งในการสนับสนุนกิจการของสภากาชาดไทย เพื่อช่วยเหลือพี่น้องประชาชนผู้ตกทุกข์ได้ยากต่อไป
"สิ่งที่ทุกท่านได้ช่วยสภากาชาดไทยในวันนี้ ด้วยการซื้อสลากบํารุงสภากาชาดไทย 1 ใบ เงินที่ได้จากการจําหน่ายสลากหลังหักค่าใช้จ่าย กระทรวงมหาดไทยจะนําขึ้นทูลเกล้าทูลกระหม่อมถวายองค์อุปนายิกาผู้อํานวยการสภากาชาดไทย เพื่อโดยเสด็จพระราชกุศลบํารุงสภากาชาดไทยในการช่วยเหลือผู้คนที่ตกทุกข์ได้ยาก ทั้งเรื่องยาเวชภัณฑ์ ข้าวของเครื่องใช้ที่จําเป็นต่อการดํารงชีวิตของพี่น้องประชาชน รวมถึงวัคซีนป้องกันโรคต่าง ๆ ถือเป็นการสร้างบุญร่วมกัน ถือว่า “เราช่วยกาชาด กาชาดช่วยเรา” แต่ที่พิเศษกว่าคนอื่น คือ เป็นการทําบุญที่มีโชค และหลังจากนี้ ขอให้ได้ชักชวนเพื่อน ๆ ช่วยกันทําความดี ช่วยเหลือเพื่อนมนุษย์ผู้ตกทุกข์ได้ยาก และร่วมกิจกรรมบํารุงสภากาชาดไทยกับกระทรวงมหาดไทยและสมาคมแม่บ้านมหาดไทย เพื่อเป็นส่วนหนึ่งในการบําบัดทุกข์ บํารุงสุข พี่น้องประชาชนในอนาคตต่อไป” นายอรรษิษฐ์ฯ กล่าวในช่วงท้าย
#WorldSoilDay #วันดินโลก #UN #FAO #GlobalSoilPartnership #MOI #กระทรวงมหาดไทย #บําบัดทุกข์บํารุงสุข
#SoilandWaterasourceoflife #SustainableSoilandWaterforbetterlife #ดินดีน้ําดีชีวีมีสุขอย่างยั่งยืน #SDGsforAll #ChangeforGood